Учебникыр тхылъитIоу гъэпсыгъэ. Апэрэ тхылъыр Шъаукъо Аскэр илъэс пчъагъэхэм апшъэрэ еджапIэм бзэ ушэтын ыкIи егъэджэн IофшIэнхэу щызэшIуихыгъэхэр зыщызэфихьысыжьрэ IофшIагъэу щыт. Мыщ бзэ Iофыгъохэм яхьылIэгъэ еплъыкIэхэу шIэныгъэлэжьхэм яIэхэр къыщыреIотыкIышъ, ежь авторым изэфэхьысыжьыкIэ еухыжьы.  Къызэхэмыфыгъэу щыт Iофыгъохэми ащикIухьарэп, ахэри ежь зэрэфэлъэкIэу къызэхифынхэм пылъ. А пстэумэ студентхэм ягупшысэрэ ягулъытэрэ нахь чаны хъунхэм фащэх. Учебникым истили ащ тегъэпсыхьагъ: Iофыгъохэр научнэу къиIотыкIыгъэнхэмрэ лекцие къэIотэн шIыкIэмрэ зэголъых. Iахьэхэр упчIэхэмкIэ, гъэцэкIэнхэмкIэ, зэхэфынхэмкIэ, таблицэхэмкIэ егъэпытэжьых, литературэр кIегъэгъу.